Diari Oficial de la Generalitat Valenciana


Sumari del DOGV 7982, del 17-02-2017 (2017/818)

Notificació de la sentència dictada en el procediment de divorci contenciós número 1163/2015.
---------------------------------------------------------------------------------------------

### Dades del document

Número de DOGV
:   7982

Data del DOGV
:   17-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/818


Organisme emissor
:   Jutjat de Primera Instància i Instrucció Número 6 de Paterna

Tipus de document
:   Edicte

Notificació de la sentència dictada en el procediment de divorci contenciós número 1163/2015. [2017/818]  
María Macías Sánchez, secretària judicial del Jutjat de Primera Instància i Instrucció número 6 de Paterna, faig saber que en el procés civil seguit amb el número 1163/2015, a instàncies d'Irene Morente Fernández contra Richard Kpodo i el Ministeri Fiscal, s'ha disposat la notificació de sentència a Richard Kpodo, mitjançant la inserció de la sentència en el Diari Oficial de la Generalitat Valenciana:  
  
«Sentència número 143/2015  
Paterna, 7 de novembre de 2016  
Dispositiva  
Estime la demanda presentada per la procuradora la senyora Yarritu Bartual, en nom i representació d'Irene Morente Fernández, contra Richard Kpodo, declare que pertoca el divorci instat dels cònjuges, i, en conseqüència, decrete la dissolució del matrimoni fins a hores d'ara format pels cònjuges esmentats, Irene Morente Fernández i Richard Kpodo, sense fer condemna expressa a costes a cap d'ells, per la qual cosa cada un pagarà les causades a la seua instància i les comunes ho seran a mitges.  
Dispose les següents mesures reguladores del nou estat civil dels litigants:  
Suspenc l'exercici per part del pare, Richard Kpodo, de la pàtria potestat i de qualsevol règim de visites pel que fa al seu fill menor d'edat, R. L'exercici de la pàtria potestat li correspondrà a la mare, Irene Morente Fernández.  
No pertoca establir de moment una pensió alimentària. La mare assumirà les despeses del menor, sense perjudici de fixar per a aquest concepte de pensió alimentària a càrrec del pare a favor del fill menor d'edat, per al cas que efectivament aparega i se'n tinguen notícies, el mínim vital de 180 euros mensuals a càrrec seu, sense que calga acudir a un nou procediment de modificació de mesures, i això sense perjudici, no obstant això, de poder acudir a aquest procediment de modificació si les circumstàncies d'aqueix moment hi justifiquen una altra xifra. Aquesta quantitat s'incrementarà o disminuirà anualment de conformitat amb la variació de l'índex de preus de consum establit per l'Institut Nacional d'Estadística. La primera actualització pertoca a l'any de la notificació d'aquesta resolució a l'obligat al pagament, amb la presentació prèvia d'un escrit per la part en les actuacions principals. Pel que fa les despeses extraordinàries, s'abonaran al 50 % entre ambdós progenitors, i caldrà que hi haja acord previ entre els progenitors, sense aquest acord no serà exigible aquesta quantitat, trets els supòsits d'urgent i extraordinària necessitat, i tot això sense perjudici, si no hi ha aquest acord, que se sol·licite l'incident a què fa referència l'article 776.4 de la Llei d'enjudiciament civil.  
Notifiqueu aquesta resolució a les parts i feu-los saber que aquesta no és ferma i que, en contra, s'hi pot interposar recurs d'apel·lació dins del termini de 20 dies comptador des de l'endemà que es notifique, que s'haurà d'interposar davant d'aquest jutjat perquè el resolga l'Audiència Provincial de València de què tindrà coneixement l'Audiència Provincial de València.  
Expediu un testimoniatge d'aquesta sentència perquè s'unisca a aquestes actuacions i porteu l'original al llibre de sentències d'aquest Jutjat.  
Una vegada siga ferma aquesta resolució, comuniqueu-la al registre civil on conste inscrit el matrimoni.   
Aquesta és la meua sentència, que jutjant definitivament en aquesta instància, pronuncie, mane i firme.  
Aquesta és la meua sentència, de la qual porteu un testimoniatge a les actuacions que l'han motivada i deixeu-ne l'original al llibre de sentències, que pronuncie, mane i firme.»  
  
I perquè valga de notificació a la persona anteriorment indicada, Richard Kpodo, expedisc aquest edicte perquè es publique en el Diari Oficial de la Generalitat Valenciana.  
  
Paterna, 28 de desembre de 2016.- La secretària judicial: María Macías Sánchez.